Iz priručnika ste naučili iskoristiti šefovsku energiju,
povisiti zaradu
i uništiti svakog tko prijeti vašoj vladavini.
Priručnik je s razlogom klasik,
ali ne obaziru se svi šefovi na njegove lekcije.
Upoznat ćete nekog tko je mislio da je pametniji.
Njegovo ime? John Gotti.
John Gotti sve je okrenuo naopačke.
Ne govoriš.
Ne šepuriš se.
Tijekom burne šestogodišnje vladavine njujorškom obitelji Gambino
Gotti je zanemarivao lekcije priručnika,
što je rezultiralo mnogim uhićenjima i izdajom,
koji su upropastili njega i cijelu njegovu organizaciju.
John Gotti uništio je mafiju.
Ne možeš raditi kao John i očekivati da ćeš preživjeti.
Jeste li spremni naučiti što ne smijete raditi kad ste šef?
Onda upoznajte Dapper Dona.
KAKO POSTATI ŠEF MAFIJE
NEMOJ SOLIRATI
Na svom vrhuncu John Gotti bio je najprepoznatljiviji šef mafije.
Nikog poput mene nećeš vidjeti ni da živiš 5000 godina.
Slijedeći svoje nagone, a ne mudrosti priručnika,
upropastio je priliku da bude velik, izgubio poštovanje kolega
i završio iza rešetaka.
John Gotti mnogima je uzor.
Zbog odjeće i ponašanja. Ali ti ljudi nisu mafijaši.
Zapravo je to što je on radio najgore što uopće možeš raditi.
Prije primjera svega lošeg što je radio kad je bio na vrhu
pogledajmo kako je uopće došao do vrha.
Evo kako je to izveo.
ČINJENICA 1 - GOTTI SE S OBITELJI GAMBINO POVEZAO KAO TINEJDŽER
John Gotti je razbijač. Njegove osobine korisne su samo u organiziranom kriminalu.
Zato se okrenuo jedinom poslu
u kojem je znao da će time zaraditi,
a onda se u njemu počeo uspinjati.
Vođe obitelji Gambino bile su impresionirane mladim Gottijem.
Donosio im je zaradu.
Bio je poznat po nasilnosti
i svi su govorili da je jak na riječima.
Imao je karizmu.
Imao je osobine vođe.
ČINJENICA 2 GOTTI JE IMAO MOĆNOG MENTORA
Aniello Dellacroce, zamjenik šefa obitelji Gambino,
bio je Gottijev mentor.
Dellacroce je došao s ulice.
Gottiju je bio uzor.
Dellacroce je Gottija podučio da mora biti žilav, jak
i da ne trpi ničije nepoštovanje.
Nije to diplomacija.
Tu je važna željezna šaka.
ČINJENICA 3 GOTTI SE NA VRH USPEO UBOJSTVIMA
Godine 1973. oteli su nećaka šefa Carla Gambina.
Glavni sumnjivac? Irsko-američki gangster Jimmy McBratney.
Ljudi iz obitelji Gambino odlučili su da se moraju pobrinuti za otmičare.
Gottiju su naložili da ubije Jimmyja McBratneyja.
Gotti je priznao ubojstvo iz nehaja i dobio, mislim, četiri godine.
Kad se vratio, imao je ugled.
Ubio je pa ga službeno mogu primiti u mafiju.
Gotti je sad postao punopravni član mafije,
ali htio je biti šef, a njegov plan da to postigne
od početka je odstupao od priručnika.
TAKTIKA POŠTUJ HIJERARHIJU
Kakvu god organizaciju da želite voditi,
morate poštovati njezinu strukturu.
To osobito vrijedi za mafiju,
poznatu i kao Cosa Nostra.
Živiš po pravilima Cosa Nostre.
To nije tvoja stvar.
Nije moja stvar.
To je naša stvar, obitelj.
A u ovoj obitelji svatko mora znati kamo pripada.
U Cosa Nostri imamo poredak.
Na vrhu je šef.
Ispod njega je zamjenik. Pa onda consigliere.
On je savjetnik.
Tad imaš kapetane.
Poput menadžera srednje razine su.
I na kraju vojnike, pripadnike mafije.
Ispod su suradnici. Nisu službeni članovi mafije,
ali surađuju s njima i pridonose mafiji.
Ako svi pristaju na to,
organizacija će vjerojatno dobro funkcionirati.
Ali kad si ulični borac poput Johna Gottija
i kad se ubacuješ u srednji sloj, katkad ti se teško uklopiti.
Sve je htio po svom.
Bila su mu važna samo njegova osobna pravila.
Sredinom 1980-ih Paul Castellano bio je šef obitelji Gambino.
Njegov ogranak bavio se privrednim kriminalom.
Zarađivali su pronevjerama.
Koristili su se sindikatima i radili su vrlo profinjeno,
s manje nasilja.
Gottijev odnos sa šefom bio je kompliciran,
ne samo zbog sitnih neslaganja.
Castellano je zabranio dilanje droge.
Ubit će svakog tko dila.
Kao odani kapetan
uvijek moraš paziti da se zapovijedi tvog šefa poštuju.
Ali Gotti nije bio osobito odan.
Gottijev brat Gene i dobar prijatelj Angelo Ruggiero
zapeli su zbog heroina.
To nije dobro.
Gotti je odlučio da mora napasti prvi.
„Ako ne ubijem tog tipa, ubit će mog brata i prijatelja.
Možda ubije i mene,”
Kad želiš ubiti moćnog mafijaša,
ne možeš to učiniti sam,
a Cosa Nostra ima osobito stroga pravila.
U američkoj mafiji
ne možeš ubiti punopravnog mafijaša iz svoje obitelji
bez odobrenja svog šefa.
Ne možeš koknuti nikog iz druge obitelji
bez odobrenja svog šefa i šefa te druge obitelji.
A ako želiš ucmekati svog šefa, sretno.
Za to trebaš odobrenje Komisije.
Mafijaškog upravnog odbora.
Pravila su jasna.
Gotti je to morao učiniti propisnim kanalima,
ali odlučio je to učiniti po svom.
Rekao je: „Ubij ga. Tko ga jebe!”
Znali smo da nećemo dobiti odobrenje.
Šefovi u Komisiji štite jedni druge.
Zato smo oformili savezništvo koje smo nazvali Šaka.
Bili smo nas petorica i nitko se nije protivio.
Samo smo trebali mjesto i vrijeme.
Vrhunac je božićnog šopinga usred Manhattana.
A John Gotti i Sammy Gravano čekaju svoj plijen.
Paula Castellana i zamjenika Tommyja Bilottija.
Sammy je doznao
da se glavešine obitelji Gambino nalaze u 17 h u restoranu Sparks.
Rekao sam da je to savršeno.
Znamo restoran.
Znamo vrijeme.
Možemo to učiniti.
Rekao sam Johnnyju: „Malo kasne. Pitam se što se događa.”
Kako sam ja to rekao, ni dva metra od mene
njihov je auto stao na semaforu.
Rekao sam Johnnyju da su do nas.
Srećom, njihove mete bile su zauzete nečim drugim.
Javili su to Gottijevim upadljivo odjevenim ubojicama.
Castellano se približava.
Kad se šefov auto približio,
ubojice su ostvarile Gottijev plan.
Plan nije mogao biti bolji.
Nitko nedužan nije stradao.
To su vidjele stotine ljudi, očevici.
„Kako su izgledali?” Nisu znali.
Vidjeli su samo te šešire, te jakne i to da su nekog ubili.
Plan Johna Gottija vrlo je brzo urodio plodom.
Postao je novi šef obitelji Gambino.
U čemu je onda problem?
Dobro je znao da je to što radi protiv pravila.
Bez sumnje.
Zbog tog neodobrenog ubojstva Gotti kao da si je stavio metu na leđa.
Odmah idući dan ponašao se kao kralj.
Ali ubojstvo izaziva frku.
Ne samo vama. Svima.
A kad postane prevruće,
priručnik zna kako se temperatura može spustiti,
što je Gotti, naravno, ignorirao,
potpuno.
TAKTIKA PRITAJI SE
Kao šefu mafije pozornost javnosti nije ti prijatelj.
Pametni mafijaši ne privlače pozornost
policije, medija ni javnosti.
Znaju da se bave nezakonitim poslom te da im pozornost samo šteti cilju,
a cilj je zarada.
Pokazat ću vam kako se to radi.
Floridski šef Santo Trafficante Junior,
dobio je nadimak „Tihi Don” jer je živio vrlo pritajeno,
iako je u SAD-u i na Kubi bio tako veliki igrač
da ga je CIA navodno unajmila da ubije Fidela Castra.
Sicilijanski šef Bernardo Provenzano
gotovo je 40 g. izbjegavao uhićenje
tako što se klonio telefona i svih elektroničkih uređaja.
Zapovjedi je slao
na malim savijenim papirićima, zvanim pizzini.
A šef obitelji Genovese, Vincent „Brada” Gigante,
krio je svoje aktivnosti tako što je 30 godina glumio demenciju,
hodajući Greenwich Villageom u kućnom ogrtaču
i mrmljajući nešto samo me sebi i satovima za parkiranje.
Poslije Castellanova ubojstva Gotti je imao razloga za pritajivanje.
John Gotti pojavio se u svim medijima.
Prije su za njega znali samo ljudi u nekim dijelovima New Yorka,
a tad su ga upoznali svi.
Umjesto da se pritaji, kako priručnik savjetuje,
Gotti je učinio baš suprotno.
Gotti je odlučio da će se svima predstaviti kao šef.
Promijenio se.
Promijenio je stil odijevanja i ponašanje.
Unutar nekoliko mjeseci Gotti će se još više proslaviti
prvim od tri javna suđenja.
Ovo je sezalo u prošlost.
Godinu dana prije
Gotti je bio samo jedan od Gambinovih ljudi koji se malo zabavljao
u omiljenom baru obitelji
kad su mu omeli zabavu.
Serviser hladnjaka Romual Piecyk ne može se isparkirati i bijesan je.
Ne znajući s kim ima posla
traži od mafijaša da se maknu.
Oni to odbiju.
I potrude se da taj tip shvati da je dobro prošao.
Piecyk odlazi ravno na policiju.
Bio je to glup napad. Gotovo ulično nasilništvo.
Ali, budući da se Gotti tako javno razmetao statusom šefa,
vlasti su čvrsto odlučile da će ga zaustaviti,
svidjelo se to g. Piecyku ili ne.
Bilo je dovoljno da otvori novine i vidi
da je vođa najzloglasnije
i najnasilnije zločinačke obitelji u zemlji
predmet njegove pritužbe.
Dok su tužioci pripremali slučaj, novi šef postarao se
da Piecyk i njegova obitelj također dobiju dodatnu pozornost.
Gotti nije htio ozlijediti tog tipa.
Samo je htio da ode.
U prepunoj sudnici
Gotti i njegovi odvjetnici čekali su početak suđenja,
ali Piecyk nije došao.
Odlučio je otići na operaciju.
Ali samo je malo dobio na vremenu.
No kad je došao svjedočiti, Piecyk se ničeg nije mogao sjetiti.
Ako moram reći da je to g. Gotti
i g. Colletta,
da su me oni napali...
Nisam siguran.
Sudac odbacuje slučaj
i svi još više pišu o tome kako se Gotti sjajno izvukao.
Tipično za njega,
Gotti je iz te situacije izvukao samo pogrešne lekcije.
To je shvatio, tipa:
„Gle, ova slava mi može koristiti.
Vidi ovog tipa.
Ništa nisam morao učiniti. Zaboravio je.”
Ali kad stalno palite priručnik,
ne očekujete da ćete se lako izvući.
Ako se razmećete u javnosti,
policiji stvarate neugodnosti.
To je još pojačao.
No svejedno se možete držati priručnika i mućnuti svojom glavom
te paziti da se ne uobrazite.
TAKTIKA OBUZDAJTE EGO
Tijekom povijesti je ponos, hibris,
došao glave mnogim moćnicima.
Lako se dogodi
da netko koga tako obuzme hibris počne griješiti.
Jer tad se ravnaju
pogrešnom idejom da su nedodirljivi.
A do sredine 1980-ih
John Gotti se opasno približavao Suncu,
znao on to ili ne.
John Gotti bio je egoistični narcis
koji je, kako se činilo, uživaju u pozornosti novinara i javnosti.
I što je više toga bilo, više je toga htio.
Zovu ga Dapper Don.
Dapper Don.
Takozvani Dapper Don, John Gotti.
Taj koji mu je nadjenuo taj nadimak trebao je poslije doći k njemu.
On bi tom novinaru platio 100 000 dolara zato što je smislio taj nadimak.
Volio je te nadimke.
Ma to ne možeš ni izmisliti.
Redovito je sređivao frizuru
pa je jedan frizer dolazio u klub
i rezao mu kosu, pritom drhteći od straha.
Ima vrlo dobar ukus.
Želi savršenu frizuru.
Paradirao je pred kamerama.
Pretvorio se u slavnu osobu, o njemu su redovito pisali u tabloidima.
No Gottijev nekontrolirani ego ubrzo ga je uvalio u nove nevolje.
Gotti je stožer premjestio
iz Bergin Hunt and Fish Cluba u Queensu u Ravenite,
što je bio drevni dom zločinačke obitelji Gambino,
u Maloj Italiji na Manhattanu.
Očito se popeo više. Na Manhattanu je.
Više nije u Queensu. U gradu je.
Ljudi su redovito dolazili na sastanke s Gottijem.
FBI je fotografirao izvana.
Je li to dobro? Nije.
Cijelu je mafiju izveo na glavnu cestu.
Tajno bratstvo.
Kako mislite da su to prihvatili šefovi drugih mafijaških obitelji?
Bili su zgroženi što se Gotti tako izlaže javnosti
i privlači pozornost na sebe i obitelj.
I odlučili su nešto poduzeti,
posluživši se metodom kriminalnih rođaka s druge strane bare.
Komisija je unajmila sicilijanske gangstere da ubiju Gottija.
Eksplozija auto-bombe, ne na Bliskom istoku, nego u mirnom dijelu Brooklyna.
No nije se sve odigralo po planu.
Sicilijanski gangsteri su zabrljali.
Jedan poginuli,
58-godišnji Frank DeCicco, jedan od Gottijevih suradnika.
Bombu su stavili u pogrešan auto.
Da nije bilo te malene pogreške,
Gottija bi ego stajao života.
Vi možda nećete biti te sreće.
No sretnom nizu Dapper Dona
bližio se kraj.
19. SVIBNJA 1986. GOTTI JE U ZATVORU I ČEKA SUĐENJE
Za marljivog šefa mafije
boravak u zatvoru zna biti samo privremena nezgodancija.
No za to se priručnika morate držati bolje
nego što je to Gotti činio.
TAKTIKA OSTANITE POVEZANI
U životu svakog šefa dođe vrijeme
kad mora raditi daljinski.
Morate biti spremni na zatvor kad se bavite tim stvarima
jer će vas kad-tad uloviti.
Zato se svakako potrudite da vam boravak ondje bude produktivan.
Kad šef mafije ode u zatvor,
daje sve od sebe da sve i dalje vodi iza rešetaka.
Ali teško je održati priljev novca i kontrolu nad obitelji
kad niste na slobodi.
Ovim ljudima u zatvoru ništa nije promaklo.
Dok je bio u zatvoru,
Pablo Escobar i dalje je vodio sve aspekte svog posla.
Kad je doznao da mu prisluškuju telefon,
prešao je na golubove pismonoše.
Na odsluženju 26 doživotnih kazna
Salvatore Riina uspješno je naručio otmicu 13-godišnjeg dječaka
kako bi njegova oca spriječio da odaje tajne mafije.
Kad je plan propao, dječaka su ubili
i tijelo mu istopili u kiselini.
Kako bi posao nastavio voditi iza rešetaka,
vođa kartela Joaquin El Chapo Guzman
potplatio je većinu ljudi u zatvoru.
Prijateljski čuvari donosili su mu novac,
prostitutke,
Viagru
i najnovije filmove kako bi mu boravak bio ugodniji.
Problem s Piecykom su riješili,
no Gotti sad u zatvoru čeka drugo suđenje.
Ovaj put optužen je za RICO.
RICO je najgori zakon koji su ikada izglasali.
To je zakon protiv reketarenja i organiziranog kriminala
i uključuje puno toga pa se protiv njega teško braniti.
Izlikama se koriste gubitnici.
I dalje morate voditi posao.
Za to trebaju čvrsta ruka i savršene procjene.
Mafijaši nisu najbolji ljudi.
Mnogi imaju vlastite ciljeve.
Kad je netko blizak šefu, može mu reći što god želi,
a to je problem.
Kako bi sve pratio iz zatvora, Gotti se oslanjao na nekolicinu ljudi.
Najviše je vjerovao Angelu „Kva Kva” Ruggieru,
poznatom po pačjem geganju i dugom jeziku.
Angelo je Gottiju rekao
da jedan drugi capo, Robert DiB DiBernardo,
nesporni kralj pornića,
govori ružno o šefu.
Moraš biti totalni imbecil
da bi ružno govorio o svom šefu.
On ima apsolutnu moć nad tobom i odlučuje o tvom životu.
Gottija je to naljutilo i rekao je da DiB mora umrijeti.
Kva Kva je nazvao Sammyja Gravana i prenio mu tu zapovijed.
Sammy je DiBa pozvao u svoj ured kako bi razgovarali o nekom poslu.
Kad je DiB stigao, Sammy je suradnika poslao po kavu.
To je bio signal.
I tako je kralj pornića prerano skončao život.
Inače takva ubojstva nisu problem,
ali ovo je drukčije.
To se nije trebalo dogoditi. DiB je bio dobar.
Puno je zarađivao i dobro mu je išlo
i bio je omiljen.
Zašto su ga ubili? Što je učinio?
Poslije je Sammy Gravano otkrio vjerojatan razlog.
Angelo je, prije negoli je Johnu rekao da DiB ružno govori o njemu,
pozajmio 250 000 od DiBa.
Ubojstvo je izbrisalo dug.
Nije ružno govorio o Johnu.
To mi je jako loše sjelo. Bio je dobar prijatelj.
To je nesiguran život.
Tako nastaje razdor.
Takvo što izaziva nepovjerenje.
Sad tvoji ljudi sve propitkuju i zabrinuti su za sebe.
Pitaju se jesu li oni sljedeći.
Tako je kad izgubite fokus.
Dobiješ ekipu punu ubojica koji sumnjaju u tvoje vodstvo.
No najveća Gottijeva pogreška tek slijedi
jer se nije držao jedne temeljne zapovijedi priručnika.
TAKTIKA DRŽI JEZIK ZA ZUBIMA
U američkoj mafiji vlada kodeks šutnje.
Ne govori o ubojstvu.
Ne govori na telefon, ne govori na zatvorenom ni u autu.
Uvijek drži jezik za zubima.
Mafija taj kodeks zove Omerta.
Kad prisegneš na Omertu,
prisežeš da nikad nećeš priznati da mafija postoji
i da je nikad nećeš izdati.
Kažem vam da ne znam ništa o...
Kad mafijaš prekrši Omertu isto je kao da je izdao obitelj.
Sve što poznajete i volite.
Ali John Gotti nikad nije znao zadržati svoje misli u sebi.
Čak ni kad je čekao to suđenje.
Idući dan došao je u sudnicu. Pun sebe. Nasmiješen. Maše ljudima.
Zna da neće završiti u zatvoru.
Počeo je davati omjere.
Bio se spreman kladiti na ishod suđenja, znajući da ćemo utjecati na porotu.
Pa imao je pravo.
Čovjek za kojeg kažu da je šef najmoćnije mafijaške obitelji u zemlji
danas je oslobođen sumnja za reketarenje i urotu.
Svakom oslobađajućom presudom legenda o Teflonskom Donu je rasla.
Počeo je pozivati ljude na suđenja. Filmske zvijezde.
To mu daje legitimitet.
Johna Gottija predstavili su kao nedužnog čovjeka
koja radi za vodoinstalatersku tvrtku.
Rekli su da ga ne vole jer je u žiži javnosti.
Da je vlada ljubomorna na njega zato što pobjeđuje.
Osveta je osveta.
Nije važno od koga je.
Došla ona s dobre ili loše strane,
na kraju će te svejedno srediti.
To zvuči kao idealan trenutak da se pritaji,
ali onda on ne bi bio John Gotti.
Gotti je razgovarao vrlo otvoreno s mnogim pripadnicima
i vođama obitelji Gambino o zločinačkim aktivnostima.
Govorio je o strukturi Cosa Nostre, starim ubojstvima,
ljudima koje bi htio ubiti.
FBI je prisluškivao stan u kojem je Gotti održavao sastanke.
Pretpostavio je da je stan čist,
ali nije bio.
Da je bar na trenutak razmislio,
shvatio bi da jako riskira.
„Srušit ću se.
I srušit ću cijelu obitelj.”
Kad god imaš partnera koji se ne slaže s nama, ubit ćemo ga.
Odeš šefu i šef ga ubije.
Kažeš toj propalici da ću mu ja, John Gotti, odrubiti usranu glavu.
Zahvaljujući prisluškivanju i praćenju,
FBI i savezno tužilaštvo skupili su dovoljno dokaza
da bi podigli optužnice protiv Gottija, Gravana i Franka LoCascija
za reketarenje.
Sad je to samo trebalo dovršiti.
11. prosinca 1990. agenti su vidjeli kako Gotti, Gravano
i još neki članovi obitelji Gambino dolaze na sastanak u Ravenite.
Upali su spremni na borbu,
ali dočekala ih je srdačna dobrodošlica.
Gotti nije zabrinut.
Pa ipak je on Teflonski Don.
Gotti je otišao nakon što je popio šalicu krasne kave.
Siguran je da će se vratiti,
sve dok mu agent ne kaže:
„Nisi smio toliko govoriti u stanu te žene.”
Tad je valjda shvatio da je u govnima.
Znao je da je gadno zajebao.
Nakon što je prekršio najsvetiji mafijaški kodeks,
Gottijeva lajavost imat će još jedan karmički obrat.
Johna Gottija snimili su kako kritizira Gravana.
Bio je zabrinut da Gravano preuzima previše moći i autoriteta,
da se nameće onako kako se Gottiju nimalo ne sviđa.
Gravano je u Gottiju vidio cinkera na suho.
Nije ga cinkao,
ali jest u slučaju da netko prisluškuje.
Ne možeš reći da je John Gotti cinker, ali to je bio cinkerski potez.
Srce mi je puklo.
Bili smo nerazdvojni.
Pošli smo u rat, preuzeli obitelj.
Bilo je mrtvih.
Ubijao sam za tebe.
Namještao sam ti slučajeve.
Rekao sam: „Jebeš mafiju i Johna Gottija.”
Javio sam se vladi i rekao da prelazim na njihovu stranu.
Nisam kanio biti odan njemu ni mafiji.
Za mene je kodeks poništen.
Nestao je. Bio je to kraj.
Zahvaljujući Sammyjevu svjedočenju
Gotti je napokon platio cijenu odbacivanja priručnika
i soliranja.
Savezni agenti napokon su uhitili najvećeg kriminalca poslije Ala Caponea.
PRESUDA KRIV ZA UBOJSTVO
John Gotti napokon je osuđen za ubojstvo, kockanje i reketarenje.
Na kraju je Gotti dobio pozornost koju je htio.
Bio je najbolji tip ovdje.
-A ljudi koje je pobio? -Ma koga je ubio?
Mislim da je Gotti simbolizirao nezadovoljstvo javnosti vladom.
Jer vlada uvijek sve izvuče iz vas.
A John Gotti bori se s vladom.
Ali nagrada za to što je sve radio po svom
bila je vladavina od samo šest godina
i samotna smrt u zatvoru od raka grla.
Gotti je sjajno pokazao kako se šef ne smije ponašati.
Ako želiš slavu,
budi jebeni glumac ili nešto drugo,
a ne šef mafije.
IZNAJMLJUJE SE
Vidjeli ste pogrešan put do stvaranja trajne zločinačke karijere.
Vratimo se sad pravom.
Sad ćemo vidjeti kako disciplinom
i dobrim prioritetima možete očuvati vlast
i slobodu na duže staze.
Nitko se s tim izazovom nije suočio kreativnije
od legendarnog bostonskog mafijaša Whiteyja Bulgera,
koji je zloglasnost stekao obraćanjem pozornosti na sve detalje
i onda nestao kao nitko dotad.
Prijevod titlova: Ivan Zorić